title: Регламент за изпълнение (ЕС) № 1148/2011 на Комисията от 11 ноември 2011 година за определяне на фиксирани стойности при внос за определяне на входната цена на някои плодове и зеленчуци

text:
               12.11.2011

               BG

               Официален вестник на Европейския съюз

               L 294/12

         РЕГЛАМЕНТ ЗА ИЗПЪЛНЕНИЕ (ЕС) № 1148/2011 НА КОМИСИЯТА
   от 11 ноември 2011 година
   за определяне на фиксирани стойности при внос за определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:
   в изпълнение на резултатите от Уругвайския кръг от многостранни търговски преговори Регламент за изпълнение (ЕС) № 543/2011 посочва критериите за определяне от страна на Комисията на фиксирани стойности при внос от трети страни за продуктите и периодите, посочени в приложение XVI, част A към същия регламент,
   ПРИЕ НАСТОЯЩИЯ РЕГЛАМЕНТ:
   Член 1
   Фиксираните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила на 12 ноември 2011 година.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 11 ноември 2011 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Фиксирани стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Кодове на трети страни (1)

                  Фиксирана вносна стойност

                  0702 00 00

                  AL

                  61,2

                  AR

                  40,4

                  MA

                  77,7

                  TR

                  78,3

                  ZZ

                  64,4

                  0707 00 05

                  AL

                  64,0

                  EG

                  161,4

                  TR

                  139,7

                  ZZ

                  121,7

                  0709 90 70

                  AR

                  61,1

                  MA

                  74,1

                  TR

                  108,3

                  ZZ

                  81,2

                  0805 20 10

                  MA

                  69,1

                  ZA

                  103,8

                  ZZ

                  86,5

                  0805 20 30, 0805 20 50, 0805 20 70, 0805 20 90

                  HR

                  29,1

                  IL

                  76,9

                  MA

                  79,7

                  TR

                  83,3

                  UY

                  54,6

                  ZZ

                  64,7

                  0805 50 10

                  TR

                  63,2

                  ZA

                  52,3

                  ZZ

                  57,8

                  0806 10 10

                  BR

                  241,7

                  EC

                  65,7

                  LB

                  271,1

                  TR

                  145,0

                  US

                  258,2

                  ZA

                  77,5

                  ZZ

                  176,5

                  0808 10 80

                  CL

                  90,0

                  CN

                  67,2

                  NZ

                  169,0

                  US

                  143,8

                  ZA

                  156,2

                  ZZ

                  125,2

                  0808 20 50

                  CL

                  73,3

                  CN

                  69,6

                  TR

                  133,1

                  ZA

                  73,2

                  ZZ

                  87,3

         (1)  Номенклатура на страните, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „друг произход“.


title: Регламент за изпълнение (ЕС) № 317/2011 на Комисията от 31 март 2011 година за изменение за 147-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните

text:
               1.4.2011

               BG

               Официален вестник на Европейския съюз

               L 86/63

         РЕГЛАМЕНТ ЗА ИЗПЪЛНЕНИЕ (ЕС) № 317/2011 НА КОМИСИЯТА
   от 31 март 2011 година
   за изменение за 147-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните, и за отмяна на Регламент (ЕО) № 467/2001 на Съвета за забрана на износа на някои стоки и услуги за Афганистан, за засилване на забраната на полети и удължаване на замразяването на средства и други финансови ресурси по отношение на талибаните в Афганистан (1), и по-специално член 7, параграф 1, буква а) и член 7а, параграф 1 от него,
   като има предвид, че:

               (1)

               В приложение I към Регламент (ЕО) № 881/2002 се посочват лицата, групите и образуванията, засегнати от замразяването на средства и икономически ресурси по същия регламент.

               (2)

               На 23 март 2011 г. Комитетът по санкциите към Съвета за сигурност на Организацията на обединените нации реши да добави едно физическо лице към списъка на лицата, групите и образуванията, спрямо които следва да се прилага замразяването на средства и икономически ресурси.

               (3)

               Приложение I към Регламент (ЕО) № 881/2002 следва да бъде съответно актуализирано.

               (4)

               За да се гарантира ефективността на мерките, предвидени в настоящия регламент, той следва да влезе в сила незабавно,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя, както е посочено в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 31 март 2011 година.

            За Комисията, от името на председателя,

            началникът на Службата за инструментите на външната политика

      (1)  ОВ L 139, 29.5.2002 г., стр. 9.

      ПРИЛОЖЕНИЕ
      В приложение I към Регламент (ЕО) № 881/2002 в главата „Физически лица“ се добавя следното вписване:

         „Ibrahim Hassan Tali Al-Asiri (известен още като: a) Ibrahim Hassan Tali Asiri, б) Ibrahim Hasan Talea Aseeri, в) Ibrahim Hassan al-Asiri, г) Ibrahim Hasan Tali Asiri, д) Ibrahim Hassan Tali Assiri, е) Ibrahim Hasan Tali’A ’Asiri, ж) Ibrahim Hasan Tali al-’Asiri, з) Ibrahim al-’Asiri, и) Ibrahim Hassan Al Asiri, й) Abu Saleh, к) Abosslah, л) Abu-Salaah). Адрес: Йемен. Дата на раждане: a) 19.4.1982 г., б) 18.4.1982 г., в) 24.6.1402 г. (съгласно ислямския календар Хиджра). Месторождение: Риад, Саудитска Арабия. Гражданство: саудитско. Паспорт №: F654645 (номер на саудитски паспорт, издаден на 30.4.2005 г., изтекъл на 7.3.2010 г., дата на издаване съгласно ислямския календар Хиджра 24.6.1426 г., изтекъл съгласно ислямския календар Хиджра на 21.3.1431 г.). Национален идентификационен номер: 1028745097 (саудитски граждански идентификационен номер). Други сведения: a) действащ главен производител на бомби за Ал Кайда на Арабския полуостров; б) счита се, че се укрива в Йемен от март 2011 г.; в) обявен за издирване от Саудитска Арабия; г) за него Интерпол е издал оранжево предупреждение (досие #2009/52/OS/CCC, #81); д) Свързан е с Nasir ’abd-al-Karim ’Abdullah Al-Wahishi, Said Ali al-Shihri, Qasim Yahya Mahdi al-Rimi и Anwar Nasser Abdulla Al-Aulaqi. Дата на определянето, посочено в член 2а, параграф 4, буква б): 24.3.2011 г.“


title: Регламент за изпълнение (ЕС) № 77/2010 на Съвета от 19 януари 2010 година за изменение на Регламент (ЕО) № 452/2007 за налагане на окончателно антидъмпингово мито върху вноса на дъски за гладене с произход, inter alia , от Китайската народна република

text:
               28.1.2010

               BG

               Официален вестник на Европейския съюз

               L 24/1

         РЕГЛАМЕНТ ЗА ИЗПЪЛНЕНИЕ (ЕС) № 77/2010 НА СЪВЕТА
   от 19 януари 2010 година
   за изменение на Регламент (ЕО) № 452/2007 за налагане на окончателно антидъмпингово мито върху вноса на дъски за гладене с произход, inter alia, от Китайската народна република
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕО) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (1), който отменя Регламент (ЕО) № 384/96 на Съвета от 22 декември 1995 г. за защита срещу дъмпингов внос от страни, които не са членки на Европейската общност (2) („основният регламент“), и по-специално член 11, параграф 4 от Регламент (ЕО) № 1225/2009,
   като взе предвид предложението на Комисията след консултация с Консултативния комитет,
   като има предвид, че:
   A.   ДЕЙСТВАЩИ МЕРКИ

               (1)

               Действащите понастоящем мерки върху вноса на дъски за гладене с произход, inter alia, от Китайската народна република („КНР“) представляват окончателни антидъмпингови мита, наложени с Регламент (ЕО) № 452/2007 на Съвета (3). В съответствие със същия регламент са наложени и антидъмпингови мита върху вноса на дъски за гладене с произход от Украйна.

         Б.   НАСТОЯЩО РАЗСЛЕДВАНЕ

   1.   Искане за преразглеждане

               (2)

               Преразглеждане във връзка с „нов износител“ беше започнато въз основа на подадено искане и предоставена информация от Greenwood Houseware (Zhuhai) Ltd („заявителят“ или „Greenwood Houseware“), износител от КНР. Заявителят посочи, че не е бил свързан с никой от производителите износители на разглеждания продукт в КНР, които подлежат на действащите антидъмпингови мерки по отношение на дъските за гладене. Освен това той заяви, че не е изнасял дъски за гладене за Общността по време на първоначалния период на разследване („първоначалният ПР“, т.е. периодът от 1 януари 2005 г. до 31 декември 2005 г.), а е започнал да изнася дъски за гладене за Съюза след приключване на този период.

         2.   Започване на процедура по преразглеждане във връзка с „нов износител“

               (3)

               Комисията разгледа доказателствата, представени от заявителя, и ги счете за достатъчни, за да оправдаят започването на процедура по преразглеждане в съответствие с член 11, параграф 4 от основния регламент. След консултация с Консултативния комитет и след като на промишлеността на Съюза бе дадена възможност да представи коментари, с Регламент (ЕО) № 356/2009 (4) Комисията започна процедура по преразглеждане на Регламент (ЕО) № 452/2007 по отношение на заявителя и своето разследване.

               (4)

               Съгласно регламента на Комисията за започване на процедурата по преразглеждане, антидъмпинговото мито в размер на 38,1 %, наложено с Регламент (ЕО) № 452/2007 върху вноса на дъски за гладене, произведени от заявителя, бе отменено. Същевременно, в съответствие с член 14, параграф 5 от основния регламент, на митническите органи беше разпоредено да предприемат съответни мерки, за да регистрират този внос.

         3.   Разглеждан продукт

               (5)

               Разглежданият продукт, предмет на настоящата процедура по преразглеждане, е същият като този при разследването, което доведе до налагането на действащите мерки върху вноса на дъски за гладене с произход, inter alia, от КНР, т.е. дъски за гладене, независимо дали са самостоятелно стоящи или не, със или без отвеждане на парата и/или загряваща горна част, включително дъски за ръкави, и основни части от тях, т.е. крака, горна част и поставка за ютия, класирани понастоящем в кодове по КН ex 3924 90 00, ex 4421 90 98, ex 7323 93 90, ex 7323 99 91, ex 7323 99 99, ex 8516 79 70 и ex 8516 90 00 и с произход от КНР.

         4.   Засегнати страни

               (6)

               Комисията официално уведоми заявителя, промишлеността на Съюза чрез неговите представители и представителите на държавата износител за започването на преразглеждането. На заинтересованите страни беше предоставена възможността да изложат писмено становищата си и да бъдат изслушани.

               (7)

               Комисията също така изпрати на заявителя формуляр на заявление за получаване на статут за третиране като дружество, работещо в условията на пазарна икономика, съответно за индивидуално третиране („ТУПИ/ИТ“), и въпросник и получи отговори в рамките на определения за целта краен срок.

               (8)

               Комисията изиска и провери цялата информация, която счете за необходима за целите на ТУПИ/индивидуално третиране (ИТ), както и за определянето на дъмпинга. Бяха направени проверки на място в следните предприятия:

                           а)

                           Производител износител в КНР
                           Greenwood Houseware (Zhuhai) Ltd, Китайска народна република

                           б)

                           Дружества, свързани с производителя износител:
                           Brabantia S&S, Хонконг
                           Brabantia S&L Belgium NV, Overpelt, Белгия
                           Brabantia Belgium NV, Overpelt, Белгия
                           Brabantia International BV, Valkenswaard, Нидерландия
                           Brabantia Branding BV, Valkenswaard, Нидерландия
                           Brabantia Export, Valkenswaard, Нидерландия
                           Brabantia S&L (UK) Ltd, Bristol, Обединено кралство
                           Brabantia UK Limited, Bristol, Обединено кралство

               (9)

               В контекста на необходимостта от установяване на нормалната стойност за производителя износител в КНР, в случай че не се предостави ТУПИ, беше проведена проверка на място с цел определяне на нормалната стойност въз основа на данните, предоставени от производител от промишлеността на Съюза, в обектите на следното дружество:
               Vale Mill Ltd, Rochdale, Обединено кралство

         5.   Разследван период

               (10)

               Разследването на дъмпинга обхвана периода от 1 октомври 2007 г. до 31 март 2009 г. („периода на разследване“ или „ПР“). Беше избран 18-месечен период на разследване с цел използване на данните и за паралелно разследване за възстановяване на суми, свързано със заявителя.

         В.   РЕЗУЛТАТИ ОТ РАЗСЛЕДВАНЕТО

   1.   Определяне на „нов износител“

               (11)

               Разследването потвърди, че заявителят не е изнасял разглеждания продукт по време на първоначалния ПР и че е започнал да изнася този продукт за Съюза след приключването на този период. По време на първоначалния ПР свързаното със заявителя търговско дружество е изнасяло дъски за гладене, закупени от друг китайски производител. При все това този износ е представлявал просто търговска дейност, която не е нарушавала разпоредбите на член 11, параграф 4 от основния регламент.

               (12)

               Освен това заявителят успя да докаже, че той не е бил свързано дружество с нито един от износителите или производителите в КНР, които подлежат на действащите антидъмпингови мерки, наложени върху вноса на дъски за гладене с произход от КНР.

               (13)

               По тази причина се потвърждава, че заявителят следва да бъде считан за „нов износител“ в съответствие с член 11, параграф 4 от основния регламент.

         2.   Статут за третиране като дружество, работещо в условията на пазарна икономика (ТУПИ)

               (14)

               Съгласно член 2, параграф 7, буква б) от основния регламент, в случаите на антидъмпингово разследване на внос с произход от КНР, нормалната стойност се определя съгласно член 2, параграфи 1—6 от основния регламент за онези производители износители, които са доказали, че отговарят на критериите, изложени в член 2, параграф 7, буква в) от основния регламент, т.е. са демонстрирали, че при производството и продажбата на сходния продукт преобладават условията на пазарна икономика. Тези критерии са посочени по-долу накратко, в обобщен вид и единствено за справка:

                           1.

                           Бизнес решенията се вземат и разходите се правят в зависимост от пазарните условия, без значителна намеса на държавата, a разходите отразяват пазарните стойности.

                           2.

                           Дружествата имат ясен основен комплект счетоводна документация, която се подлага на независим одит в съответствие с Международните счетоводни стандарти („МСС“) и се прилага във всички случаи.

                           3.

                           Липсват значителни нарушения, пренесени от предходната система на непазарна икономика.

                           4.

                           Правната сигурност и стабилност се осигуряват от закони относно несъстоятелността и собствеността.

                           5.

                           Обменът на валути се извършва по пазарен курс.

               (15)

               Заявителят поиска статут за ТУПИ съгласно член 2, параграф 7, буква б) от основния регламент и бе приканен да попълни формуляр на заявление за получаване на статут за ТУПИ. Той попълни формуляра на заявление за получаване на статут за ТУПИ в рамките на определения краен срок.

               (16)

               Комисията изиска цялата информация, счетена за необходима, и провери сведенията, представени в заявлението за получаване на статут за ТУПИ на място в обектите на въпросното дружество.

               (17)

               Беше счетено, че на заявителя не може да бъде предоставен статут за ТУПИ въз основа на факта, че той не отговаря на втория и третия критерий, предвидени в член 2, параграф 7, буква в) от основния регламент.

               (18)

               По отношение на критерий 2 на място беше установено, че не са спазени основни принципи на Международните счетоводни стандарти („МСС“), и по-специално МСС 1 (т.е. принципът на текущото начисляване, прихващане, неналичие на лоялно представяне на сделките, погрешно отчитане на основна информация, свързана с данъчния режим, прилаган спрямо дружеството) както в отчетите, така и в одита на дружеството, което постави под въпрос надеждността на отчетите на дружеството. Вследствие на това се стигна до заключението, че дружеството не е доказало, че отговаря на критерий 2.

               (19)

               По отношение на критерий 3 на място беше установено, че дружеството се е възползвало от специфични данъчни схеми, пренесени от системата на непазарна икономика. Действително проверката на място установи, че по време на ПР заявителят не е плащал никакъв данък върху печалбата, тъй като все още не са били изтекли първите две години, за които предприятието отчита печалба, от специалната данъчна програма, прилагана за чуждестранните предприятия („Две години без плащане на данъци, три години плащане на данъци на половин ставка“), съгласно която дружествата са освободени от данък върху печалбата по време на първите две години, за които отчитат печалба, и подлежат на облагане с данъци с половината от приложимата данъчна ставка (определена в размер на 25 %) за следващите три години, което в този конкретен случай означава, че дружеството ще се възползва от 50-процентното намаление на ставката на данъка върху печалбата до 2012 г. Дружеството също така е било освободено от плащане на редица данъци, включително данък за поддръжка на градската инфраструктура, такса за защита на бреговата ивица, мита и ДДС върху закупено оборудване. Разследването също така разкри значителни нарушения по отношение на правата за ползване на земя („ППЗ“) от страна на заявителя, което води до заключението, че правата за ползване на земя не съответстват на условията на пазарна икономика. Като се взема предвид цялата изложена по-горе информация, се стигна до заключението, че дружеството не е доказало, че отговаря на критерий 3.

               (20)

               На заявителя и промишлеността на Съюза беше дадена възможност да представят своите коментари по изложените по-горе констатации. Промишлеността на Съюза се съгласи с горепосочените констатации, но освен това заяви, че Комисията е следвало да оцени въздействието на непазарните цени на стоманата на китайския пазар. По отношение на критерий 2 заявителят изрази твърдението, че той спазва изискванията на МСС, а по отношение на критерий 3 той представи коментари и разяснения, свързани с прилагания спрямо него данъчен режим и въпросите относно ППЗ, повдигнати от Комисията.

               (21)

               Във връзка с коментарите на промишлеността на Съюза се отбелязва, че въпросът за непазарните цени на стоманата на китайския пазар не е бил разследван поради наличието на други явни недостатъци, които са констатирани по отношение на статута за ТУПИ. Вследствие на това по този въпрос не е направено заключение.

               (22)

               Комисията внимателно разгледа и проучи коментарите, представени от заявителя. По отношение на критерий 2 предоставените разяснения не подлагат на съмнение фактите, въз основа на които са установени счетоводните несъответствия, а разясненията относно приложимите правила на МСС бяха счетени за неуместни. Що се отнася до критерий 3, и по-специално освобождаването от такса за защита на бреговата ивица, мита и ДДС, разясненията и информацията, предоставени от заявителя, бяха приети. Независимо от това, други разяснения и информация, предоставени от заявителя, не подложиха на съмнение явните недостатъци, свързани с критерий 3, а именно фактa, че разпределянето на земя е свързано със стопански начинания, изграждането на обществени сгради без компенсация и липсата на промяна на цената за ППЗ с течение на времето. Предвид останалите явни недостатъци, свързани с критерий 3, този критерий продължава да не бъде спазен.

               (23)

               Въз основа на горепосоченото се стигна до заключението, че заявителят не е доказал, че отговаря на всички критерии, определени в член 2, параграф 7, буква в) от основния регламент, и следователно не може да му бъде предоставен статут за ТУПИ.

         3.   Индивидуално третиране

               (24)

               Съгласно член 9, параграф 5 от основния регламент, за държавите, попадащи в обхвата на член 2, параграф 7, буква а), се въвежда мито, приложимо в национален мащаб, ако има такова, освен в случаите, при които дружествата могат да докажат, че отговарят на всички условия, посочени в член 9, параграф 5 от основния регламент, и следователно могат да получат индивидуално третиране.

               (25)

               Greenwood Houseware поиска ИТ, в случай че не получи статут за ТУПИ.

               (26)

               Въз основа на наличната информация беше установено, че дружеството изпълнява изискванията, предвидени в член 9, параграф 5 от основния регламент. По тази причина се стигна до заключението, че заявителят може да получи ИТ.

         4.   Нормална стойност

   4.1.   Държава аналог

               (27)

               Съгласно член 2, параграф 7, буква а) от основния регламент, в случаи на внос от държави с непазарна икономика и доколкото не е било възможно да бъде предоставен статут за ТУПИ, нормалната стойност за държавите, посочени в член 2, параграф 7, буква б) от основния регламент, следва да бъде установена на базата на цената или конструираната стойност в държава аналог.

               (28)

               В известието за започване на процедурата Комисията посочи намерението си да използва Турция като подходяща държава аналог за установяване на нормалната стойност за КНР и прикани заинтересованите страни да представят коментарите си в тази връзка. Турция вече е била използвана като държава аналог в първоначалното разследване.

               (29)

               Не бяха получени никакви коментари във връзка с избора на Турция като държава аналог за установяването на нормална стойност.

               (30)

               Комисията потърси съдействие от производители в Турция. На три дружества в Турция бяха изпратени писма и подходящи въпросници. Нито едно от тези дружества не оказа съдействие на разследването, нито пък предостави каквато и да било съответна информация. Комисията отново се свърза с всички известни производители в Турция, но въпреки това не получи отговор от нито един от тях. Промишлеността на Съюза и заявителят бяха уведомени за представената по-горе ситуация и бяха приканени да представят всякакви съответна коментари във връзка с методите, които да бъдат използвани за избора на трета държава с пазарна икономика. Не бяха получени никакви коментари.

               (31)

               С оглед на гореизложеното, в съответствие с член 2, параграф 7, буква а) от основния регламент беше счетено за целесъобразно да бъде отправено запитване към промишлеността на Съюза дали има намерение да окаже съдействие, за да се даде възможност на Комисията да получи информацията, необходима за установяването на нормалната стойност.

               (32)

               На производителите от промишлеността на Съюза бяха изпратени писма и подходящи въпросници с цел получаване на необходимата информация за установяване на нормална стойност и дружеството Greenwood Houseware беше приканено да представи своя коментар по този въпрос.

               (33)

               От Greenwood Houseware не бяха получени никакви коментари относно използването на информацията, получена от промишлеността на Съюза във връзка с установяването на нормалната стойност.

               (34)

               Един европейски производител представи своевременно цялата необходима информация за определяне на нормалната стойност и се съгласи да окаже съдействие на разследването. По тази причина беше взето решение за установяване на нормалната стойност въз основа на тази информация.

         4.2.   Определяне на нормална стойност

               (35)

               След решението да се използват данните, предоставени от промишлеността на Съюза, нормалната стойност беше изчислена въз основа на информацията, проверена на място в обектите на съдействащия производител на Съюза, Vale Mill Ltd.

               (36)

               За продажбите на сходния продукт на вътрешния пазар от производителя на Съюза беше констатирано, че са представителни по отношение на разглеждания продукт, изнасян за Съюза от производителя износител в КНР.

               (37)

               В съответствие с член 2, параграф 7, буква а) от основния регламент нормалната стойност за КНР беше установена въз основа на проверената информация, получена от единствения съдействащ производител на Съюза, т.е. въз основа на цените, платени или подлежащи на плащане на пазара на Съюза за сходни видове на продукта в случаите при които е констатирано, че те се определят при осъществяване на обичайна търговска дейност, или въз основа на конструирани стойности в случаите при които не са констатирани каквито и да било продажби на сходни видове на продукта на вътрешния пазар при обичайни търговски условия, т.е. въз основа на производствените разходи за дъски за гладене на производителя на Съюза плюс приемлив размер на разходите по продажбите и общите и административните разходи („ПОА“) и печалбата. Използваният марж на печалба съответства на маржа, използван в първоначалното разследване.

         5.   Експортна цена

               (38)

               Заявителят е реализирал всички експортни продажби за Съюза чрез свързани търговски и брокерски дружества както с местоположение извън Съюза (едно дружество, регистрирано в Хонконг), така и в рамките на Съюза (25 дружества, регистрирани в различни държави-членки на Съюза).

               (39)

               Тъй като всички експортни продажби за Съюза са осъществени чрез свързани търговски дружества, експортната цена беше установена въз основа на цените на продукта при продажбата му от свързаните търговски дружества на първия независим купувач в съответствие с член 2, параграф 9 от основния регламент.

               (40)

               Дружеството Greenwood Houseware си сътрудничеше с голям брой свързани дружества с цел осъществяване на продажби към първия независим купувач в Съюза. Разглежданият продукт първо беше допуснат за свободно обращение в Съюза от едно дружество, свързано с дружеството-заявител, и след това беше продаван на различни свързани дружества, които извършваха търговски и други дейности за заявителя в различни държавни-членки на Съюза. Заявителят поиска да ограничи изчисленията на дъмпинга до сделките, отнасящи се до основните три свързани с него страни, които извършват продажби в Нидерландия, Обединеното кралство и Белгия, представляващи основен дял от неговите продажби в Съюза. С оглед на големия общ брой на свързаните страни за извършване на продажби и ограниченото време за приключване на разследването, се счита за уместно констатациите да бъдат базирани на дъмпинга на споменатите основни пазари на заявителя в Съюза. Комисията провери общия обем на експортните продажби от КНР през Хонконг и до етапа, на който разглежданият продукт е допуснат за свободно обращение в Съюза и препродаден на различните търговски дружества в него. Единствено на този етап Комисията ограничи своята оценка на дъмпинга до трите основни пазара, посочени по-горе.

               (41)

               В резултат на това и в съответствие с член 2, параграф 9 от основния регламент експортните цени бяха конструирани въз основа на цените, на които внесеният продукт е бил препродаден първоначално на независими клиенти в Нидерландия, Обединеното кралство и Белгия. Трябваше да бъдат приспаднати всички разходи, направени от дружествата вносители по време на ПР между вноса и препродажбата, включително разходите по продажбите и общите и административните разходи. Тези разходи бяха проверени на място в съответните дружества.

               (42)

               Трябваше да бъдат приспаднати и маржовете на печалбите от операциите, извършвани от заявителя по отношение на разглеждания продукт по време на ПР. В тази връзка не беше възможно да се използва действителната печалба на свързаните търговци, тъй като взаимоотношенията между производителя износител и свързаните търговци бяха причина нивата на тези печалби да са ненадеждни. В допълнение дружеството направи разяснение на място, че обикновено то не отчита тези норми на рентабилност по начина, изискван от разследването. По тази причина заявителят предложи на Комисията да използва обичайните нива на печалбите, използвани в предходното разследване. При липсата на други стойности, както е разяснено по-горе, беше взето решение да се използва ставката, определена в рамките на първоначалното разследване.

         6.   Сравнение

               (43)

               В съответствие с член 2, параграфи 11 и 12 от основния регламент дъмпинговият марж за Greenwood Houseware беше определен въз основа на сравнение между среднопретеглената нормална стойност по вид на продукта и среднопретеглената експортна цена по вид на продукта, както е установено по-горе.

               (44)

               Сравнението беше направено на базата на цена франко завода и при същото ниво на търговия.

               (45)

               С цел да се гарантира обективно сравнение между нормалната стойност и експортната цена, под формата на корекции бяха отчетени разликите, отразяващи се върху цените и ценовата сравнимост в съответствие с член 2, параграф 10 от основния регламент. Където бе приложимо и оправдано, бяха направени корекции по отношение на разликите в косвените данъци, транспортните разходи и разходите за застраховки, разходите за обработка, товарене и съпътстващите разходи, разходите за опаковка, кредитните разходи, гаранционните разходи и комисионните.

         7.   Дъмпингов марж

               (46)

               Сравнението показа наличието на дъмпинг. Дъмпинговият марж, изразен като процент от нетната цена франко границата на Европейския съюз без платено мито, е изчислен на 22,7 %.

         Г.   НАЛАГАНЕ НА АНТИДЪМПИНГОВОТО МИТО С ОБРАТНА СИЛА

               (47)

               С оглед на горните констатации антидъмпинговото мито, което се прилага за заявителя, следва да бъде наложено с обратна сила върху вноса на разглеждания продукт, подлежащ на регистрационен режим съгласно член 3 от Регламент (ЕО) № 356/2009.

         Д.   ОПОВЕСТЯВАНЕ

               (48)

               Заинтересованите страни бяха информирани за основните факти и съображения, въз основа на които беше предвидено налагане на изменено окончателно антидъмпингово мито върху вноса на дъски за гладене от заявителя, както и за налагане на това мито с обратна сила върху вноса, подлежащ на регистрационен режим.

               (49)

               На всички заинтересовани страни беше предоставена възможност да представят коментарите си. Тези коментари бяха разгледани и взети под внимание, когато това беше уместно, но те не бяха от естество, което да оправдава промяна на заключенията.

               (50)

               Настоящото преразглеждане не засяга датата, на която срокът на действие на мерките, наложени с Регламент (ЕО) № 452/2007, ще изтече в съответствие с член 11, параграф 2 от основния регламент,

         ПРИЕ НАСТОЯЩИЯ РЕГЛАМЕНТ:
   Член 1
   Таблицата, представена в член 1, параграф 2 от Регламент (ЕО) № 452/2007, се изменя, като се вмъква следното:

                  „Държава

                  Производител

                  Митническа ставка
                  (%)

                  Допълнителни кодове по ТАРИК

                  КНР

                  Greenwood Houseware (Zhuhai) Ltd

                  22,7 (5)

                  A953

   Член 2
   Настоящият регламент влиза в сила в деня след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 19 януари 2010 година.

            За Съвета

            Председател

         E. SALGADO

      (1)  ОВ L 343, 22.12.2009 г., стр. 51.

      (2)  ОВ L 56, 6.3.1996 г., стр. 1.

      (3)  ОВ L 109, 26.4.2007 г., стр. 12.

      (4)  ОВ L 109, 30.4.2009 г., стр. 6.

      (5)  Наложеното с настоящия регламент мито се прилага с обратна сила по отношение на вноса на разглеждания продукт, който е бил регистриран съгласно член 3 от Регламент (ЕО) № 356/2009 на Комисията (). На митническите органи се разпорежда да преустановят регистрационния режим за вноса на разглеждания продукт с произход от Китайката народна република и произвеждан от Greenwood Houseware (Zhuhai) Ltd.

      (6)  ОВ L 109, 30.4.2009 г., стр. 6.“


title: Регламент за изпълнение (ЕС) № 577/2014 на Съвета от 28 май 2014 година за изпълнение на Регламент (ЕС) № 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна

text:
               29.5.2014

               BG

               Официален вестник на Европейския съюз

               L 160/7

         РЕГЛАМЕНТ ЗА ИЗПЪЛНЕНИЕ (ЕС) № 577/2014 НА СЪВЕТА
   от 28 май 2014 година
   за изпълнение на Регламент (ЕС) № 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕС) № 269/2014 на Съвета от 17 март 2014 г. относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна (1), и по-специално член 14, параграф 1 от него,
   като има предвид, че:

               (1)

               На 17 март 2014 г. Съветът прие Регламент (ЕС) № 269/2014.

               (2)

               Информацията за седемнадесет лица и две образувания, включени в списъка на лицата, образуванията и органите, към които се прилагат ограничителните мерки в Регламент (ЕС) № 269/2014, следва да бъде изменена.

               (3)

               Приложение I към Регламент (ЕС) № 269/2014 следва да бъде съответно изменено,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕС) № 269/2014 се изменя в съответствие с приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 28 май 2014 година.

            За Съвета

            Председател

         E. VENIZELOS

      (1)  ОВ L 78, 17.3.2014 г., стр. 6.

      ПРИЛОЖЕНИЕ
      Вписванията за посочените по-долу лица и образувания, съдържащи се в приложение I към Регламент (ЕС) № 269/2014, се заменят със следното:
      Лица:

                  Име

                  Идентифицираща информация

                  Основания

                  Дата на вписване

                  Vladimir Andreevich Konstantinov
                  (Владимир Андреевич Константинов)

                  Дата на раждане: 19.11.1956 г.
                  Владимировка, Слободзейски район, Република Молдова

                  Като говорител на Върховната рада на Крим Константинов изигра значима роля за решенията, взети от Върховната рада на Крим относно „референдума“ срещу териториалната цялост на Украйна и призова избирателите да гласуват в полза на независимостта на Крим.

                  17.3.2014 г.

                  Pyotr Anatolyevich Zima
                  (Пётр Анатольевич Зима)

                  Дата на раждане: 29.3.1965 г.

                  На 3 март 2014 г. Зима беше назначен за новия ръководител на кримската служба за сигурност (SBU) от „министър-председателя“ Аксьонов и прие назначението си. Той е предоставял значима информация, в т.ч. база данни, на руските разузнавателни служби (SVR). Тази информация включва данни за активисти на „Евро-Майдан“ и защитници на правата на човека в Крим. Той изигра значима роля, за да се попречи на украинските власти да упражняват контрол върху територията на Крим.
                  На 11 март 2014 г. бивши офицери на SBU на Крим обявиха създаването на независима служба за сигурност на Крим.

                  17.3.2014 г.

                  Yuriy Gennadyevich Zherebtsov
                  (Юрий Геннадьевич Жеребцов)

                  Дата на раждане: 19.11.1965 г.

                  Съветник на председателя на Върховната рада на Крим, един от основните организатори на „референдума“ на 16 март 2014 г. срещу териториалната цялост на Украйна.

                  17.3.2014 г.

                  Anatoliy Alekseevich Sidorov
                  (Анатолий Алексеевич Сидоров)

                  Дата на раждане: 2.7.1958 г.

                  Командващ руския Западен военен окръг, части от който са разположени в Крим. Отговорен за част от руското военно присъствие в Крим, което подкопава суверенитета на Украйна и подпомага кримските власти да възпрепятстват публични демонстрации срещу действия в полза на „референдум“ и присъединяване към Русия.

                  17.3.2014 г.

                  Aleksandr Viktorovich Galkin
                  (Александр Викторович Галкин)

                  Дата на раждане: 22.3.1958 г.

                  Командващ руския Южен военен окръг. Части от него са разположени в Крим. Отговорен за част от руското военно присъствие в Крим, което подкопава суверенитета на Украйна и подпомага кримските власти да възпрепятстват публични демонстрации срещу действия в полза на „референдум“ и присъединяване към Русия.
                  Черноморският флот е под командването на Галкин. Голяма част от придвижването на въоръжени сили в Крим се осъществява от Южния военен окръг.

                  17.3.2014 г.

                  Mikhail Grigoryevich Malyshev
                  Михаил Григорьевич Малышев

                  Дата на раждане: 10.10.1955 г.

                  Председател на Избирателната комисия на Крим.
                  Отговорен за провеждането на „референдума“ в Крим. Отговорен съгласно руската система за подписването на резултатите от „референдума“.

                  21.3.2014 г.

                  Valery Kirillovich Medvedev
                  (Валерий Кириллович Медведев)

                  Дата на раждане: 21.8.1946 г.,
                  Русия.

                  Отговорен за провеждането на „референдума“ в Крим. Отговорен съгласно руската система за подписването на резултатите от „референдума“.

                  21.3.2014 г.

                  Генерал-лейтенант Igor Nikolaevich Turchenyuk
                  (Игорь Николаевич Турченюк)

                  Дата на раждане: 5.12.1959 г.,
                  Киргизия/Ош

                  Командващ de facto руските войски, разположени на място в Крим (които Русия продължава официално да нарича „местни части за самоотбрана“).

                  21.3.2014 г.

                  Elena Borisovna Mizulina
                  (Елена Борисовна Мизулина)

                  Дата на раждане: 9.12.1954 г.,
                  Буй, Костромска област

                  Автор и съвносител на неотдавнашните законодателни предложения в Русия, които биха дали възможност региони от други държави да се присъединят към Русия без предварителното съгласие на централните си власти.

                  21.3.2014 г.

                  Valeriy Dmitrievich Bolotov
                  (Валерий Дмитриевич Болотов)

                  Дата на раждане: 13.2.1970 г.
                  Стаханов, Луганска област, Украинска ССР

                  Един от ръководителите на сепаратистката група „Югоизточна армия“, която окупира сградата на Службата за сигурност в Луганска област. Преди завземането на сградата е притежавал, заедно със съучастници, оръжие, вероятно доставено незаконно от Русия и от местни престъпни групи.

                  29.4.2014 г.

                  Andriy Yevgenevich Purgin
                  (Андрей Евгеньевич Пургин)

                  Дата на раждане: 26.1.1972 г.

                  Ръководител на „Донецка република“, активен участник и организатор на сепаратистки действия, координатор на действията на „руски туристи“ в Донецк. Съосновател на „Гражданска инициатива в Донбас за Евразийския съюз“.

                  29.4.2014 г.

                  Sergey Gennadevich Tsyplakov
                  (Сергей Геннадьевич Цыплаков)

                  Дата на раждане: 1.5.1983 г.,
                  Донецк, Украинска ССР

                  Един от ръководителите на идеологически радикалната организация „Народна милиция на Донбас“. Участвал активно в завземането на редица държавни сгради в Донецка област

                  29.4.2014 г.

                  Igor Vsevolodovich Girkin, известен като Igor Strelkov
                  (Игорь Всеволодович Гиркин)

                  Дата на раждане: 17.12.1970 г.,
                  Паспорт № 4506460961

                  Идентифициран като служител на Главна дирекция „Разузнаване“ на Генералния щаб на въоръжените сили на Руската федерация (ГРУ). Участвал в инциденти в Словянск. Помощник на Sergey Aksionov по въпросите на сигурността, самопровъзгласил се за министър-председател на Крим.

                  29.4.2014 г.

                  Viacheslav Ponomariov
                  Vyacheslav Vladimirovich Ponomariov
                  (Вячеслав Владимирович Пономарёв)

                  Дата на раждане: 2.5.1965 г.,
                  Славянск

                  Самопровъзгласил се за кмет на Славянск. Ponomarev е призовал Владимир Путин да изпрати руски войски, които да защитят града, и по-късно е поискал от него доставката на оръжие. Хората на Ponomarev са свързани с отвличания (отвлекли са украинската репортерка Irma Krat и репортера за Vice News Simon Ostrovsky, които по-късно бяха освободени. Те са задържали военните наблюдатели, изпратени по Виенския документ на ОССЕ).

                  12.5.2014 г.

                  Igor Mykolaiovych Bezler
                  Igor Nikolaevich Bezler
                  (Игорь Николаевич Безлер)

                  Дата на раждане: 30.12.1965 г.,
                  Симферопол

                  Един от ръководителите на самопровъзгласилата се милиция в Горловка. Bezler е поел контрол върху Службата за сигурност на Украйна в сградата на Донецка област и впоследствие е завзел областното управление на Министерството на вътрешните работи в град Горловка. Свързан с Ihor Girkin, под чието командване според данни на Украинската служба за сигурност е участвал в убийството на народния представител в Общинския съвет на Горловка Volodymyr Rybak.

                  12.5.2014 г.

                  Oleg Tsariov
                  Oleg Anatolevich Tsariov
                  (Олег АнатолIйович Царьов)
                  (Олег Анатольевич Царёв)

                  Дата на раждане: 2.6.1970 г.,
                  Днепропетровск

                  Член на Радата. Публично е призовавал за създаването на Новорусийска федерална република, включваща югоизточните области на Украйна.

                  12.5.2014 г.

                  Roman Lyagin
                  (Роман Лягин)

                  Дата на раждане: 30.5.1980 г.,
                  Донецк

                  Ръководител на Централната избирателна комисия на „Донецката народна република“. Взел активно участие в организирането на референдума на 11 май за самоопределение на „Донецката народна република“.

                  12.5.2014 г.

            Образувания:

                  Име

                  Идентифицираща информация

                  Основания

                  Дата на вписване

                  PJSC Chernomorneftegaz,
                  известно като Chornomornaftogaz

                  Prospekt Kirova/ per. Sovnarkomovskji 52/1, Симферопол, Крим

                  На 17 март 2014 г.„Парламентът на Крим“ прие резолюция, с която се обявява изземването на активи, принадлежащи на предприятието Chernomorneftegaz, от името на „Република Крим“. По този начин предприятието на практика е конфискувано от „властите“ в Крим.

                  12.5.2014 г.

                  Feodosia,
                  известно като Feodossyskoje Predprijatije po obespetscheniju nefteproduktami

                  98107, Крим, Феодосия, ул. „Геологическая“ 2
                  Дружество, което извършва трансшипмент услуги за суров нефт и нефтени продукти.

                  На 17 март 2014 г.„Парламентът на Крим“ прие резолюция, с която се обявява изземването на активи, принадлежащи на предприятието Feodosia, от името на „Република Крим“. По този начин предприятието на практика е конфискувано от „властите“ в Крим.

                  12.5.2014 г.


title: Регламент за изпълнение (ЕС) 2016/32 на Комисията от 14 януари 2016 година за разширяване на обхвата на окончателното антидъмпингово мито, наложено с Регламент за изпълнение (ЕС) 2015/82 върху вноса на лимонена киселина с произход от Китайската народна република, посредством вноса на лимонена киселина, изпратен от Малайзия, независимо дали е с деклариран произход от Малайзия

text:
               15.1.2016

               BG

               Официален вестник на Европейския съюз

               L 10/3

         РЕГЛАМЕНТ ЗА ИЗПЪЛНЕНИЕ (ЕС) 2016/32 НА КОМИСИЯТА
   от 14 януари 2016 година
   за разширяване на обхвата на окончателното антидъмпингово мито, наложено с Регламент за изпълнение (ЕС) 2015/82 върху вноса на лимонена киселина с произход от Китайската народна република, посредством вноса на лимонена киселина, изпратен от Малайзия, независимо дали е с деклариран произход от Малайзия
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (1) („основния регламент“), и по-специално член 13 от него,
   като има предвид, че:
   1.   ПРОЦЕДУРА

   1.1.   Съществуващи мерки

               (1)

               След провеждането на антидъмпингово разследване („първоначалното разследване“) Съветът наложи с Регламент (ЕО) № 1193/2008 (2) окончателно антидъмпингово мито върху вноса на лимонена киселина с произход от Китайската народна република (КНР). Мерките бяха под формата на адвалорно мито в диапазона между 6,6 % и 42,7 % („първоначалните мерки“).

               (2)

               С Решение 2008/899/ЕО (3) Европейската комисия („Комисията“) прие поетите ангажименти за спазване на минимален ценови праг, предложени от седем китайски производители износители (сред които група производители износители), както и от Китайската търговска камара на вносителите и износителите на метали, минерали и химикали (CCCMC).

               (3)

               С Решение 2012/501/ЕС (4) Комисията оттегли приемането на поетия ангажимент, предложен от един производител износител — Laiwu Taihe Biochemistry Co. Ltd („Laiwu“).

               (4)

               След преразглеждане с оглед на изтичане на срока на действие на мерките и частично междинно преразглеждане („предишните разследвания“) по силата съответно на член 11, параграфи 2 и 3 от основния регламент, с Регламент за изпълнение (ЕС) 2015/82 (5) Комисията запази окончателните мерки и измени тяхното равнище. Окончателните антидъмпингови мита, които са в сила по отношение на вноса на лимонена киселина с произход от КНР, са в диапазона между 15,3 % и 42,7 % („действащите мерки“).

         1.2.   Разглеждан продукт и продукт, предмет на разследването

               (5)

               Разглежданият продукт е, както е определено в първоначалното разследване, лимонена киселина (включително тринатриев цитрат дихидрат) с произход от КНР, класирана понастоящем в кодове по КН 2918 14 00 и ex 2918 15 00 („разглежданият продукт“).

               (6)

               Продуктът, предмет на разследването, е същият като определения в предходното съображение, но изпращан от Малайзия, независимо дали е с деклариран произход от Малайзия, и понастоящем класиран в същите кодове по КН като разглеждания продукт („продуктът, предмет на разследването“). Кодовете по ТАРИК за продукта, предмет на разследването, са 2918140010 и 2918150011.

               (7)

               Разследването показа, че лимонената киселина, изнасяна от КНР за Съюза, и лимонената киселина, изпращана от Малайзия за Съюза, имат еднакви основни физически и технически характеристики и еднакви приложения и следователно могат да бъдат считани за сходни продукти по смисъла на член 1, параграф 4 от основния регламент.

         1.3.   Основания за започване на процедура

               (8)

               Комисията разполагаше с достатъчно prima facie доказателства, че действащите мерки се заобикалят чрез внос на продукта, предмет на разследването, от Малайзия.

               (9)

               От информацията, с която разполага Комисията, е видно, че след налагането на мерките по отношение на разглеждания продукт, както е описано по-горе в съображения 1 — 4, е настъпила значителна промяна в схемите на търговия, засягаща износа от Китайската народна република и от Малайзия за Съюза, и че няма друго достатъчно основание или икономическа обосновка за тази промяна, освен налагането на митото.

               (10)

               Освен това Комисията разполагаше с достатъчно prima facie доказателства, че коригиращият ефект на действащите мерки е възпрепятстван както по отношение на количеството, така и по отношение на цената.

               (11)

               На последно място, Комисията разполагаше с достатъчно prima facie доказателства, че цените на продукта, предмет на разследването, са дъмпингови по отношение на установената по-рано нормална стойност за разглеждания продукт.

         1.4.   Служебно започване на процедура

               (12)

               Като установи след информиране на държавите членки, че са налице достатъчно prima facie доказателства, които обосновават започването на разследване, с Регламент за изпълнение (ЕС) 2015/706 на Комисията (6) („регламента за започване на разследване“) на 1 май 2015 г. Комисията започна по своя инициатива разследване по силата на член 13, параграф 3 и член 14, параграф 5 от основния регламент. С регламента за започване на разследване Комисията също така указа на митническите органи да въведат регистрационен режим за вноса на лимонена киселина, изпратен от Малайзия.

         1.5.   Разследване

               (13)

               Комисията официално уведоми органите в КНР и Малайзия, известните производители износители в тези държави, засегнатите вносители в Съюза и промишлеността на Съюза за започването на разследването. Мисията на Малайзия към Европейския съюз предостави данните за контакт на производителите износители в Малайзия. Бяха изпратени формуляри за освобождаване на тези производители износители в Малайзия. Въпросници бяха изпратени също така на известните производители износители в КНР и на несвързаните вносители в Съюза.

               (14)

               На заинтересованите страни беше дадена възможност да изложат становищата си в писмен вид и да поискат да бъдат изслушани от Комисията и/или от служителя по изслушванията в срока, посочен в регламента за започване на разследване. Всички страни бяха информирани, че неоказването на съдействие може да доведе до прилагането на член 18 от основния регламент и до това констатациите да бъдат направени въз основа на наличните факти.

               (15)

               Едно малайзийско дружество заяви своя интерес, като заяви, че не е производител, а само ползвател на лимонена киселина, и следователно не поиска освобождаване. Това дружество информира, че ако има свързани дружества производители в Малайзия, те също следва да бъдат приканени да отговорят на формуляра за освобождаване. Комисията не получи нито един попълнен формуляр за освобождаване от производителите износители от Малайзия. Шестима производители износители от КНР и четирима несвързани вносители от Съюза представиха отговори на въпросника.

         1.6.   Отчетен период и разследван период

               (16)

               Разследваният период обхваща периода от 1 януари 2011 г. до 31 март 2015 г. Бяха събрани данни за разследвания период, с цел да се разследва, inter alia, твърдението за промяна в модела на търговия. За отчетния период от 1 януари 2014 г. до 31 март 2015 г. бяха събрани по-подробни данни с цел разследване на възможното отслабване на коригиращия ефект на действащите мерки по отношение на цените и/или количествата и доколко е налице дъмпинг.

         2.   РЕЗУЛТАТИ ОТ РАЗСЛЕДВАНЕТО

   2.1.   Общи положения

               (17)

               В съответствие с член 13, параграф 1 от основния регламент преценката за съществуването на заобикаляне на мерките беше направена чрез последователен анализ на това дали има промяна в схемите на търговия между КНР, Малайзия и Съюза; дали тази промяна произтича от практика, процес или дейност, за които няма друго достатъчно основание или икономическа обосновка, освен налагането на митото; дали има доказателства за вреда или за това, че коригиращият ефект от митото е бил отслабен по отношение на цените и/или количествата на продукта, предмет на разследването; както и дали има доказателства за дъмпинг по отношение на нормалните стойности, предварително установени при първоначалното разследване, ако това е било необходимо съгласно разпоредбите на член 2 от основния регламент.

         2.2.   Степен на съдействие и определяне на обема на търговия

      Малайзия

               (18)

               Нито един от износителите, намиращи се в Малайзия, не оказа съдействие в настоящото разследване. Като се има предвид липсата на съдействие, заключенията относно износа на лимонена киселина от Малайзия за Съюза бяха направени въз основа на наличните факти в съответствие с член 18, параграф 1 от основния регламент. В този случай за определяне на общия обем на вноса от Малайзия в Съюза бяха използвани данните от Comext.

      КНР

               (19)

               Шестима производители/износители в КНР, които също бяха обвързани с ангажименти, представиха отговори на въпросника. Износът на съдействащите дружества обхваща около 54 % от общия китайски износ за Съюза и около 69 % от износа на КНР за Малайзия през отчетния период.

               (20)

               Поради липсата на сътрудничество от Малайзия и само частичното съдействие от КНР, за определяне на общия обем на износа от КНР за Съюза бяха използвани данни от Comext. Те бяха съпоставени с китайските национални статистически данни. Китайските национални статистически данни бяха използвани и за определяне на общия обем на износа от КНР за Малайзия.

               (21)

               Статистическите данни бяха съпоставени с данните, предоставени от шестимата оказали съдействие производители износители. Данните, предоставени от оказалите съдействие дружества, показват тенденции, сходни на тенденциите, установени в Comext, от една страна, и в китайските национални статистически данни, от друга.

         2.3.   Промяна в схемите на търговия

      Внос на лимонена киселина в Съюза

               (22)

               През разследвания период вносът на разглеждания продукт от КНР в Съюза първоначално е нараснал с 14 % от 2011 г. до 2012 г. Впоследствие през 2013 г., той пада под равнището от 2011 г., след което отново се увеличава през 2014 г. до края на отчетния период. Като цяло през разследвания период е налице увеличение с 5 %: от 201 345 тона през 2011 г. до 210 516 тона през отчетния период.

               (23)

               Това трябва да се разглежда във връзка с увеличението на вноса от Малайзия през същия период с повече от осем пъти — от 792 тона през 2011 г. на 6 837 тона през отчетния период. Общото увеличение на обема на вноса от Малайзия между 2011 г. и края на отчетния период възлиза на повече от 6 000 тона.

               (24)

               В таблица 1 са показани количествата на вноса на лимонена киселина от КНР (7) и Малайзия в Съюза през периода от 1 януари 2011 г. до края на отчетния период.

                  Таблица 1

                  Обем на вноса от КНР и Малайзия в Съюза

                           2011 г.

                           2012 г.

                           2013 г.

                           2014 г.

                           Отчетен период (8)

                           Китай (в тонове)

                           201 345

                           230 454

                           193 383

                           205 791

                           210 516

                              Индекс

                              100

                              114

                              96

                              102

                              105

                           Малайзия (в тонове)

                           792

                           1 972

                           4 403

                           6 559

                           6 837

                              Индекс

                              100

                              249

                              556

                              828

                              863

      Износ от КНР за Малайзия

               (25)

               Аналогично, както е показано в таблица 2 по-долу, през разследвания период е налице съществено увеличение на вноса на лимонена киселина от КНР за Малайзия, т.е. от 7 990 тона през 2011 г. на 13 763 тона през отчетния период, което представлява увеличение с повече от 70 %. То съответства на около 6 000 тона и по този начин е в почти пълно съответствие с увеличението на обема на вноса от Малайзия за Съюза, както е показано в таблица 1. Тенденция към нарастване се наблюдава и по отношение на шестте оказали съдействие производители износители.

                  Таблица 2

                  Обем на износа от КНР за Малайзия

                           2011 г.

                           2012 г.

                           2013 г.

                           2014 г.

                           Отчетен период

                           Общ износ за Малайзия като количество (в тонове)

                           7 990

                           7 333

                           11 693

                           15 172

                           13 763

                           Общ износ за Малайзия

                              Индекс

                              100

                              92

                              146

                              190

                              172

                           Износ за Малайзия от оказалите съдействие китайски производители износители

                              Индекс

                              100

                              123

                              209

                              197

                              216

                              Източник: Goodwill China Business Information Ltd, отговори на въпросника.

      Заключение относно промяната в схемите на търговия

               (26)

               Увеличението в количествено измерение както на обема на износа от Малайзия за Съюза, така и на износа от КНР за Малайзия, е възникнало след налагането на първоначалните мерки. Това представлява промяна в схемите на търговия между КНР и Малайзия, от една страна, и Малайзия и Съюза, от друга.

               (27)

               Въпреки че следва да се отбележи, че в абсолютно изражение обемът на вноса от Малайзия в Съюза е бил все още сравнително нисък през разследвания период, тенденцията е към рязко повишаване.

         2.4.   Естество на практиката на заобикаляне на наложените мерки

               (28)

               В член 13, параграф 1 от основния регламент се съдържа изискването промяната в схемите на търговия да произтича от практика, процес или дейност, за които няма друго достатъчно основание или икономическа обосновка, освен налагането на митото. Практиката, процесът или дейността включват, inter alia, изпращането на продукта, предмет на мерките, през трети държави.

      Обем на производството в Малайзия

               (29)

               Поради липсата на съдействие от страна на дружествата в Малайзия не беше възможно да бъде получена информация относно евентуалните нива на собствено производство на продукта, предмет на разследването, в Малайзия.

      Претоварване

               (30)

               В началото на настоящото разследване Комисията имаше доказателства, че някои китайски производители износители са имали делови контакти с вносители в Съюза, което предполага възможността за избягване на мита чрез претоварване. Освен това, както е посочено в съображение 29 по-горе, нямаше доказателства за съществуването на собствено производство в Малайзия и нито едно от дружествата в Малайзия не оказа съдействие. Също така, както е установено в съображения 22 — 26 по-горе, е налице ясна промяна в схемите на търговия: видна от едновременното увеличаване на износа от КНР за Малайзия и на вноса от Малайзия в Съюза, в почти еднакви количества.

               (31)

               Поради това се стигна до заключението, че съществува претоварване на лимонена киселина с произход от Китай за Съюза през Малайзия.

         2.5.   Липса на друго достатъчно основание или икономическа обосновка, освен налагането на антидъмпинговото мито

               (32)

               При разследването не бе установено друго достатъчно основание или икономическа обосновка за претоварването, освен избягването на действащите мерки, наложени върху разглеждания продукт. Не бяха намерени други фактори, с изключение на митото, които да могат да се разглеждат като компенсация за разходите за претоварване, по-специално по отношение на транспортирането и повторното натоварване на лимонена киселина с произход от КНР през Малайзия.

         2.6.   Намаляване на коригиращия ефект от антидъмпинговото мито

               (33)

               За да може да се оцени дали внесената лимонена киселина е възпрепятствала, по отношение на количествата и цените, коригиращия ефект на действащите мерки, бяха използвани данните от Comext като най-надеждните налични данни относно количествата и цените на вноса от Малайзия. Така определените цени бяха сравнени с равнището на отстраняване на вредата, което бе установено за производителите от Съюза при предишните разследвания (9).

               (34)

               Въпреки че следва да се отбележи, че в абсолютно изражение обемът на вноса от Малайзия в Съюза е бил все още сравнително нисък през разследвания период, тенденцията е към рязкото му повишаване. Поради това увеличението на вноса от Малайзия в Съюза от 792 тона през 2011 г. на 6 837 тона през отчетния период се счита за значително от гледна точка на съответния обем.

               (35)

               Беше направено сравнение между равнището на отстраняване на вредата, установено при предишните разследвания, и средната износна цена, определена в настоящото разследване въз основа на данните от Comext за Малайзия и коригирана за разходите след вноса. Като се има предвид липсата на сътрудничество, разходите след вноса също бяха установени въз основа на данните от предходните разследвания. Сравнението показа продажби на значително занижени цени за Малайзия, а именно с 30 — 40 %. Поради това беше направено заключението, че постигането на коригиращ ефект от действащите мерки е било възпрепятствано по отношение на количествата и цените.

         2.7.   Доказателства за наличието на дъмпинг

               (36)

               На последно място, в съответствие с член 13, параграф 1 от основния регламент беше разгледан въпросът дали са налице доказателства за наличието на дъмпинг по отношение на нормалната стойност, определена при предишните разследвания.

               (37)

               При предишните разследвания нормалната стойност за КНР беше определена въз основа на цените в Канада — счетена в посочените разследвания за подходяща държава аналог с пазарна икономика.

               (38)

               Експортните цени от Малайзия за Съюза бяха формирани въз основа на наличните факти, т.е. на средната експортна цена на лимонената киселина през отчетния период съгласно данните в Comext, коригирана, както е описано по-долу.

               (39)

               За да може да се извърши обективно сравнение между нормалната стойност и експортната цена, под формата на корекции бяха надлежно отчетени разликите, които влияят на цените и на тяхната сравнимост, в съответствие с член 2, параграф 10 от основния регламент. Съответно бяха направени корекции за разликите по отношение на разходите за транспорт и застраховка. Предвид факта, че не беше оказано съдействие от страна на производителите в Малайзия, корекциите трябваше да бъдат направени въз основа на наличните факти, т.е. въз основа на котировките, съобщени от независим източник на информация за световните цени на навло (10) през отчетния период, за транспорт и застраховка между дадено пристанище в Малайзия и дадено пристанище в Съюза с условия на доставка CIF, които са оценени на 65 — 75 EUR/милион тона.

               (40)

               В съответствие с член 2, параграфи 11 и 12 от основния регламент дъмпинговият марж беше изчислен чрез сравняване на установената при предишните разследвания среднопретеглена нормална стойност и съответните среднопретеглени експортни цени от Малайзия за Съюза, както са установени в съображения 38 — 39 по-горе, през отчетния период, изразени като процент от цената CIF на границата на Съюза преди обмитяване. Сравнението показа наличие на дъмпинг в размер на 50 — 60 %.

         3.   МЕРКИ

               (41)

               Предвид гореизложеното Комисията стигна до заключението, че окончателното антидъмпингово мито, наложено върху вноса на лимонена киселина с произход от КНР, е било заобикаляно, по смисъла на член 13, параграф 1 от основния регламент, чрез претоварване през Малайзия.

               (42)

               В съответствие с член 13, параграф 1, първо изречение от основния регламент обхватът на действащите мерки, наложени върху вноса на разглеждания продукт, следва да бъде разширен по отношение на вноса на продукта, предмет на разследването, т.е. същия продукт, но изпращан от Малайзия, независимо дали е с деклариран произход от Малайзия.

               (43)

               Мерките, чийто обхват трябва да бъде разширен, са мерките, установени в член 1, параграф 2 от Регламент за изпълнение (ЕС) 2015/82 на Комисията за „всички други дружества“, а именно понастоящем окончателно антидъмпингово мито в размер на 42,7 %, приложимо към нетната цена франко границата на Съюза преди обмитяване.

               (44)

               В съответствие с член 13, параграф 3 и член 14, параграф 5 от основния регламент, в които се предвижда мерките с разширен обхват да бъдат прилагани към вноса, влязъл на територията на Съюза при режима на регистрация, въведен с регламента за започване на разследване, следва да бъде събрано мито върху регистрирания внос на лимонена киселина, изпратена от Малайзия.

         4.   ИСКАНИЯ ЗА ОСВОБОЖДАВАНЕ

               (45)

               Както бе посочено в съображение 15, нито един от производителите в засегнатата държава не заяви интерес след започването на разследването. Съответно не бяха отправени искания за освобождаване от евентуалното разширяване на обхвата на мерките в съответствие с член 13, параграф 4 от основния регламент.

         5.   НОВИ ИЗНОСИТЕЛИ

               (46)

               Без да се засяга член 11, параграф 3 от основния регламент, от производителите в Малайзия, които не заявиха своя интерес в настоящата процедура и не са изнасяли за Съюза продукта в рамките на разследването през отчетния период и които възнамеряват да подадат искане за освобождаване от антидъмпинговото мито с разширен обхват по реда на член 11, параграф 4 и член 13, параграф 4 от основния регламент, ще бъде поискано да попълнят формуляр за освобождаване, за да се даде възможност на Комисията да оцени съответното искане. Такова освобождаване може да бъде предоставено след оценка на пазарната ситуация, производствения капацитет и степента на използване на капацитета, снабдяването и продажбите, а също и на вероятността от продължаване на практиките, за които не съществува друго достатъчно основание или икономическа обосновка, както и на доказателствата за наличието на дъмпинг. Също така Комисията обикновено извършва проверка на място. Искането следва да бъде отправено до Комисията и да е придружено от цялата необходима информация, по-специално за всяка промяна в дейностите на дружеството, свързана с производството и продажбите.

               (47)

               Когато има основания за освобождаване, след консултации с консултативния комитет Комисията ще предложи съответно изменение на действащите мерки с разширен обхват. След това всяко предоставено освобождаване ще бъде обект на наблюдение, с цел да се следи за спазването на условията.

         6.   ОПОВЕСТЯВАНЕ

   Всички заинтересовани страни бяха информирани за основните факти и съображения, водещи до горните заключения, и бяха поканени да представят коментари. Не бяха представени коментари.

               (48)

               Мерките, предвидени в настоящия регламент, са в съответствие със становището на комитета, създаден съгласно член 15, параграф 1 от Регламент (ЕО) № 1225/2009,

         ПРИЕ НАСТОЯЩИЯ РЕГЛАМЕНТ:
   Член 1
   1.   Обхватът на окончателното антидъмпингово мито, приложимо за „всички останали дружества“, наложено с член 1, параграф 2 от Регламент (ЕО) № 1193/2008 върху вноса на лимонена киселина с произход от Китайската народна република, се разширява, за да обхване вноса на лимонена киселина, изпратен от Малайзия, независимо дали е с деклариран произход от Малайзия, класиран понастоящем в кодове по КН 2918 14 00 (код по ТАРИК 2918140010) и ex 2918 15 00 (код по ТАРИК 2918150011).
   2.   Митото, чийто обхват се разширява съгласно параграф 1 от настоящия член, се събира върху регистрирания съгласно член 2 от Регламент за изпълнение (ЕС) 2015/706 и член 13, параграф 3 и член 14, параграф 5 от Регламент (ЕО) № 1225/2009 внос, изпращан от Малайзия, независимо дали е с деклариран произход от Малайзия.
   3.   Освен когато е предвидено друго, се прилагат действащите разпоредби относно митата.
   Член 2
   1.   Исканията за освобождаване от митото, чийто обхват се разширява с член 1, се подават в писмен вид на един от официалните езици на Европейския съюз и трябва да бъдат подписани от лице, упълномощено да представлява субекта, който подава искането за освобождаване. Искането трябва да бъде изпратено на следния адрес:

               European Commission

               Directorate-General for Trade

               Directorate H

               Office: CHAR 04/039

               1040 Brussels

               BELGIUM

         2.   В съответствие с член 13, параграф 4 от Регламент (ЕО) № 1225/2009 Комисията може да вземе решение за освобождаване на вноса на дружества, които не заобикалят антидъмпинговите мерки, наложени с Регламент (ЕС) № 791/2011, от митото, чийто обхват се разширява с член 1.
   Член 3
   На митническите органи се указва да прекратят прилагането на въведения в съответствие с член 2 от Регламент (ЕС) 2015/706 регистрационен режим за вноса.
   Член 4
   Настоящият регламент влиза в сила в деня след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 14 януари 2016 година.

            За Комисията

            Председател

         Jean-Claude JUNCKER

      (1)  ОВ L 343, 22.12.2009 г., стр. 51.

      (2)  Регламент (ЕО) № 1193/2008 на Съвета от 1 декември 2008 г. за налагане на окончателно антидъмпингово мито и окончателно събиране на временните мита върху вноса на лимонена киселина с произход от Китайската народна република (ОВ L 323, 3.12.2008 г., стр. 1).

      (3)  Решение 2008/899/ЕО на Комисията от 2 декември 2008 г. за приемане на предложените гаранции във връзка с антидъмпинговата процедура относно вноса на лимонена киселина с произход от Китайската народна република (ОВ L 323, 3.12.2008 г., стр. 62).

      (4)  Решение 2012/501/ЕС на Комисията от 7 септември 2012 г. за изменение на Решение 2008/899/ЕО за приемане на предложените гаранции във връзка с антидъмпинговата процедура относно вноса на лимонена киселина с произход от Китайската народна република (ОВ L 244, 8.9.2012 г., стр. 27).

      (5)  Регламент за изпълнение (ЕС) 2015/82 на Комисията от 21 януари 2015 г. за налагане на окончателно антидъмпингово мито върху вноса на лимонена киселина с произход от Китайската народна република, след провеждане на преразглеждане с оглед на изтичане на срока на действие на мерките съгласно член 11, параграф 2 от Регламент (ЕО) № 1225/2009 на Съвета и частични междинни преразглеждания съгласно член 11, параграф 3 от Регламент (ЕО) № 1225/2009 (ОВ L 15, 22.1.2015 г., стр. 8).

      (6)  Регламент за изпълнение (ЕС) 2015/706 на Комисията от 30 април 2015 г. за започване на разследване във връзка с предполагаемото заобикаляне на антидъмпинговите мерки, наложени с Регламент за изпълнение (ЕС) № 2015/82 на Комисията върху вноса на лимонена киселина с произход от Китайската народна република, посредством вноса на лимонена киселина, изпратен от Малайзия, независимо дали е с деклариран произход от Малайзия, и за въвеждане на регистрационен режим по отношение на този внос (ОВ L 113, 1.5.2015 г., стр. 38).

      (7)  Периодите на настоящото разследване, а именно 2011 г., 2012 г. и частично отчетният период, съвпадат с периодите, публикувани в посочения в съображение 4 Регламент (ЕС) 2015/82 във връзка с преразглеждането с оглед на изтичане на срока на действие на мерките. Обемът на вноса при настоящото разследване беше актуализиран с последните налични данни в статистическата база данни Comext; ето защо данните може да не съответстват изцяло на данните, публикувани в Регламент (ЕС) 2015/82 във връзка с преразглеждането с оглед на изтичане на срока на действие на мерките.

      (8)  Данните през отчетния период бяха коригирани за период от дванадесет месеца.

      Източник: статистически данни от Comext.

      (9)  Регламент за изпълнение (ЕС) 2015/82, съображение 167.

      (10)  www.worldfreightrates.com


title: Регламент за изпълнение (ЕС) № 1117/2013 на Комисията от 6 ноември 2013 година за одобрение на изменение, което не е несъществено, в спецификацията на название, вписано в регистъра на защитените наименования за произход и на защитените географски указания [Arancia Rossa di Sicilia (ЗГУ)]

text:
               9.11.2013

               BG

               Официален вестник на Европейския съюз

               L 299/18

         РЕГЛАМЕНТ ЗА ИЗПЪЛНЕНИЕ (ЕС) № 1117/2013 НА КОМИСИЯТА
   от 6 ноември 2013 година
   за одобрение на изменение, което не е несъществено, в спецификацията на название, вписано в регистъра на защитените наименования за произход и на защитените географски указания [Arancia Rossa di Sicilia (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по- специално член 52, параграф 2 от него,
   като има предвид, че:

               (1)

               Регламент (ЕС) № 1151/2012 отмени и замени Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (2).

               (2)

               В съответствие с член 9, параграф 1, първа алинея от Регламент (ЕО) № 510/2006 Комисията разгледа заявлението на Италия за одобрение на изменение в спецификацията на защитеното географско указание „Arancia Rossa di Sicilia“, регистрирано по силата на Регламент (ЕО) № 1107/96 на Комисията (3).

               (3)

               Предвид това, че въпросното изменение не е несъществено, Комисията публикува в Официален вестник на Европейския съюз
                   (4) заявлението за изменение в съответствие с член 6, параграф 2 от Регламент (ЕО) № 510/2006. Тъй като Комисията не получи никакви възражения съгласно член 7 от горепосочения регламент, изменението в спецификацията следва да бъде одобрено,

         ПРИЕ НАСТОЯЩИЯ РЕГЛАМЕНТ:
   Член 1
   Одобрява се публикуваното в Официален вестник на Европейския съюз изменение в спецификацията, свързано с посоченото в приложението към настоящия регламент название.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 6 ноември 2013 година.

            За Комисията, от името на председателя,
         Dacian CIOLOȘ

            Член на Комисията

      (1)  ОВ L 343, 14.12.2012 г., стр. 1.

      (2)  ОВ L 93, 31.3.2006 г., стр. 12.

      (3)  ОВ L 148, 21.6.1996 г., стр. 1.

      (4)  ОВ С 369, 29.11.2012 г., стр. 16.

      ПРИЛОЖЕНИЕ
      Предназначени за консумация от човека земеделски продукти, посочени в приложение I към Договора:

         Клас 1.6.   Плодове, зеленчуци и зърнени култури, пресни или преработени

      ИТАЛИЯ
      Arancia Rossa di Sicilia (ЗГУ)